Захтев за појашњење Конкурсне документације 1:

Предмет: Одговор на постављена питања за ЈН ОП2/2014, чији је предмет набавка услуга чишћења зграде НТП Звездара.

1. Постављено питање: Молимо Вас да прецизирате о каквим се подним површинама ради будући да нам је због формирања цене неопходна информација од ког материјала су подови (нпр. мермер, гранит, гумирани антистатик под, керамичке плочице, ламинат, паркет, итисон и сл).

Дајемо следећи одговор:

Подне површине у оквиру НТП Звездара су од следећих материјала:

* Улазни хол – мермер
* Везни елементи са тоалетима – керамика
* Канцеларије – ПВЦ антистатик под

1. Постављено питање: Молимо Вас да прецизирате конкретне димензије убруса и тоалет папира будући да од димензија зависи цена.

Дајемо следећи одговор:

Димензије убруса су 22-23cm, а тоалет папира 9-10cm.

1. Постављено питање:  Да ли је за наручиоца прихватљиво да тоалет папири и убруси буду од рециклираног папира?

 Дајемо следећи одговор:

 Није прихватљиво.

1. Постављено питање:  Са стањем на који дан је потребно доказивати испуњеност кадровског капацитета (да понуђач има најмање 20 (двадесет) запослених лица која су у сталном радном односу на пословима услуга одржавања хигијене, од којих најмање 3 запослена на пословима одржавања хигијене који су оспособљени за рад са машинама / аутоматима за чишћење и прање подова)?  Да ли је то дан објављивања јавног позива или неки други дан?

Дајемо следећи одговор:

Испуњеност додатних услова за учешће у поступку јавне набавке, дефинисане чл. 76. Закона, и то у погледу следећег кадровског капацитета:

*„да понуђач има најмање 20 (двадесет) запослених лица која су у сталном радном односу на пословима услуга одржавања хигијене, од којих најмање 3 запослена на пословима одржавања хигијене који су оспособљени за рад са машинама/ аутоматима за чишћење и прање подова.“*

потребно је доказати најкасније са стањем на дан подношења понуде.

1. Постављено питање:  Са стањем на који дан је потребно доказивати испуњеност кадровског капацитета (да понуђач има у радном ангажовању најмање 3 лица на пословима услуга одржавања хигијене, а који су оспособљени за рад на висини) као и које врсте радног ангажовања су прихватљиве имајући у виду одредбе Закона о раду?

Дајемо следећи одговор:

Испуњеност додатних услова за учешће у поступку јавне набавке, дефинисане чл. 76. Закона, и то у погледу следећег кадровског капацитета:

*„да понуђач има у радном ангажовању најмање 3 лица на пословима услуга одржавања хигијене, а који су оспособљени за рад на висини.“*

потребно је доказати најкасније са стањем на дан подношења понуде.

 Дозвољени су сви облици радног ангажовања у складу са Законом о раду.

1. Постављено питање: Да ли се вредност банкарске гаранције за добро извршење посла односи на укупну вредност уговора са ПДВ или без ПДВ?

Дајемо следећи одговор:

Банкарска гаранција за добро извршење посла се односи на укупну вредност уговора без ПДВ.

С поштовањем,

Председник Комисије

Небојша Јошило, дипл.ецц.